CELEX: E2014P0009
Language: el
Date: 2014-03-21 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Landgericht με ημερομηνία 18 Μαρτίου 2014 στη διαδικασία που αφορά την Otto Kaufmann AG (Υπόθεση E-9/14)

21.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/4
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Fürstliches Landgericht με ημερομηνία 18 Μαρτίου 2014 στη διαδικασία που αφορά την Otto Kaufmann AG
   (Υπόθεση E-9/14)
   (2014/C 274/04)
   Με επιστολή της 18ης Μαρτίου 2014, το Fürstliches Landgericht (Δικαστήριο του Πριγκιπάτου, Λιχτενστάιν) υπέβαλε αίτηση προς το Δικαστήριο της ΕΖΕΣ, η οποία καταχωρίστηκε στη γραμματεία του Δικαστηρίου της ΕΖΕΣ στις 21 Μαρτίου 2014, για την έκδοση συμβουλευτικής γνώμης στη διαδικασία που αφορά την Otto Kaufmann AG, σχετικά με το ακόλουθο ερώτημα:
   
               —
            
            
               Η συμφωνία για τον ΕΟΧ, και ειδικότερα οι διατάξεις για την ελευθερία παροχής υπηρεσιών και την ελευθερία εγκατάστασης, και/ή οι επιμέρους πράξεις του παράγωγου δικαίου (για παράδειγμα, η οδηγία 2004/18/ΕΚ περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών ή η οδηγία 2006/123/ΕΚ για τις υπηρεσίες στην εσωτερική αγορά που έχουν ενσωματωθεί στο δίκαιο του ΕΟΧ) ορίζουν ότι, στις περιπτώσεις που η εθνική νομοθεσία προβλέπει τη δυνατότητα καταδίκης νομικών προσώπων από ποινικό δικαστήριο, οι καταδίκες αυτές πρέπει επίσης να καταχωρίζονται σαφώς, για παράδειγμα σε ποινικό μητρώο?